|  |  |  |
| --- | --- | --- |
|  | *OBČINA HORJUL*  *Občinski trg 1*  *1354 HORJUL*  *tel.: (01) 75 91 120;*  *e-mail:*[*obcina@horjul.si*](mailto:obcina@horjul.si) |  |

**RAZPISNA DOKUMENTACIJA**

**za**

**Javni razpis za sofinanciranje**

**nakupa hišnih črpališč komunalnih odpadnih voda**

**na območju Občine Horjul v letu 2025**

Vsebina:

1. Javni razpis

2. Razpisna dokumentacija

Številka: 354-0003/2025-3

Datum: 14. 2. 2025

1. **Javni razpis**

Občina Horjul na podlagi 21. in 29. člena Zakona o lokalni samoupravi (ZLS) (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K), Odloka o odvajanju in čiščenju komunalne odpadne vode (Uradni list RS, št. 15/09), 233. člen Zakona o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE in 23/24), Uredbe o odvajanju in čiščenju komunalne odpadne vode (Uradni list RS, št. 98/15, 76/17, 81/19, 194/21 in 44/22 – ZVO-2) in Statuta Občine Horjul (Uradni list RS, št. 63/10, 105/10, 100/11, 80/13), Pravilnika o sofinanciranju nakupa hišnih črpališč komunalnih odpadnih voda na območju občine Horjul (Uradni list RS, št 111/24) in Odloka o proračunu Občine Horjul za leto 2025 (Uradni list RS, št. 114/24) objavlja

**Javni razpis za sofinanciranje nakupa hišnih črpališč komunalnih odpadnih voda na območju občine Horjul za leto 2025**

1. **PREDMET RAZPISA**

Predmet javnega razpisa je sofinanciranje dela stroškov nakupa hišnih črpališč komunalnih odpadnih voda iz objektov, kadar odpadne vode v javno kanalizacijsko omrežje ne morejo odtekati s pomočjo gravitacije, ker se stekajo nižje od voda javne kanalizacije, zaradi česar jih je potrebno prečrpavati s pomočjo hišnega črpališča.

1. **UPRAVIČENCI**

Do sofinanciranja **so upravičeni**:

* fizične osebe, ki so lastniki stanovanjskih stavb na območju, v katerih imajo prijavljeno stalno prebivališče in se nahajajo na območju Občine Horjul, na katerem Občina Horjul zagotovi odvajanje in čiščenje komunalnih odpadnih vod z javno kanalizacijo in javno čistilno napravo, kadar odpadne vode v javno kanalizacijsko omrežje ne morejo odtekati s pomočjo gravitacije, ker se stekajo nižje od voda javne kanalizacije, zaradi česar jih je potrebno prečrpavati s pomočjo hišnega črpališča.

Do sofinanciranja **niso upravičeni**:

* tisti vlagatelji objektov, kjer je možna izvedba gravitacijskih priključkov iz pritličja stavbe v javno kanalizacijo, hišno črpališče pa bi služilo zgolj za prečrpavanje odpadnih vod iz vkopanih kletnih prostorov.
* tisti vlagatelji objektov, ki nimajo poravnanih obveznosti do Občine Horjul ali so v sodnem sporu z Občino Horjul ter pravne osebe.

Za uveljavitev pravic do sofinanciranja nakupa hišnega črpališča se bodo upoštevale le vloge, ki bodo izkazovale nakup hišnega črpališča od 1. 1. 2018 naprej.

1. **VIŠINA SOFINANCIRANJA**

Znesek finančnih sredstev za nakup hišnega črpališča je v višini do 100 % stroškov nakupa z DDV oziroma največ 2.000,00 EUR na posamezno hišno črpališče. Upravičeni stroški so stroški nakupa hišnega črpališča z vključenim DDV. Gradbena in pripravljalna dela ter dokumentacija niso upravičen strošek.

Upravičenec je do sofinanciranja upravičen le enkrat za isti namen.

1. **VIŠINA IN ROK ZA PORABO SREDSTEV**

Sofinancerska sredstva v višini 6.000,00 € so zagotovljena v proračunu Občine Horjul za leto 2025, na proračunski postavki »1525«. Rok za porabo sredstev po tem razpisu je **31.12.2025.**

1. **POGOJI ZA SOFINANCIRANJE NAKUPA HIŠNEGA ČRPALIŠČA**

* sofinanciranje za črpališča se ne dodeli za naložbe izven območja Občine Horjul;
* upravičenec mora izpolniti pogoje iz 2. člena Pravilnika o sofinanciranju nakupa hišnih črpališč komunalnih odpadnih voda na območju Občine Horjul in mora biti lastnik zemljišča, na katerem načrtuje postavitev črpališča, oziroma mora imeti pridobljeno pravico graditi, upravičenci morajo razpolagati z zemljiščem);
* dokazilo o plačilu računa za nakup hišnega črpališča, iz katerega morata biti razvidna cena ter to, da je bil nakup resnično opravljen (priloga 2);
* dokazilo o vgradnji (npr. fotografija vgrajenega hišnega črpališča, račun za vgradnjo…);
* soglasje upravljavca kanalizacijskega sistema za vgradnjo črpališča (soglasje se pridobi po oddani vlogi za izdajo soglasja k priklopu) (priloga 4);
* soglasje lastnika oz. solastnika zemljišča (če je vlagatelj lastnik zemljišča, soglasje ni potrebno) (priloga 3);
* za več objektov z različnimi lastniki se lahko postavi skupno hišno črpališče. Potrebno je priložiti pooblastilo za vložitev vloge, s podpisom vseh lastnikov stavb, ki bodo uporabljali skupno hišno črpališče (samo za vloge, kjer se za več objektov z različnimi lastniki postavi skupno hišno črpališče) (priloga 6);
* upravičenci, ki bodo za več objektov postavili skupno hišno črpališče, morajo vlogi priložiti podpisan medsebojni dogovor vseh uporabnikov hišnega črpališča, ki ni časovno omejen in določiti osebo, ki bo zadolžena za upravljanje hišnega črpališča, ter sklenjeno služnostno pogodbo med lastniki zemljišč in investitorji, ki mora biti priložena vlogi za sofinanciranje (priloga 7);
* do sofinanciranja je upravičena le nabava nove opreme in materiala;
* hišno črpališče mora biti vgrajeno in v funkciji obratovanja (v času vložitve zahtevka);
* ob zagonu hišnega črpališča mora biti ukinjena obstoječa greznica v skladu s pogoji izvajalca gospodarske javne službe;
* predmet sofinanciranja so le hišna črpališča komunalnih odpadnih vod, s katerimi se omogoči prečrpavanje v javno kanalizacijo odpadnim vodam, nastalim v delih objekta, ki ležijo nad koto terena ob objektu in iz njih ni možna gravitacijska priključitev na kanalizacijo;
* predmet sofinanciranja niso hišna črpališča komunalnih odpadnih vod za objekte, kjer je možna izvedba gravitacijskih priključkov iz pritličja stavbe v javno kanalizacijo, hišno črpališče pa bi služilo zgolj za prečrpavanje odpadnih vod iz vkopanih kletnih prostorov;
* na tlačnem vodu iz hišnega črpališča mora biti vgrajen element, ki preprečuje vdor odpadnih vod iz javne kanalizacije po priključku v hišno črpališče.

1. **VLOGA**

Vloga mora biti podana na obrazcih vloge v prilogi razpisa. Vloga mora biti podpisana s strani vlagatelja (upravičenca ali njegovega pooblaščenca). Vlogi morajo biti priloženi vsi dokumenti, ki so navedeni in zahtevani na obrazcih.

1. **NAČIN PRIJAVE IN ROKI**

Vlagatelji izpolnjeno razpisno dokumentacijo z vsemi zahtevanimi prilogami pošljejo priporočeno po pošti na naslov Občina Horjul, Občinski trg 1, 1354 Horjul ali jo v času uranih ur oddajo neposredno na sedežu občine. Pisemska ovojnica mora biti opremljena s pripisom »Ne odpiraj – HIŠNA ČRPALIŠČA 2025«, na hrbtni strani morajo biti navedeni ime, priimek in naslov pošiljatelja vloge.

Razpis je odprt do porabe sredstev oziroma najkasneje **do petka,** **24.10.2025**. V primeru predčasnega zaprtja razpisa bosta datum in ura zaprtja razpisa objavljena na spletni strani občine.

Vloge, ki bodo prispele po roku, se ne bodo odpirale in bodo vrnjene naslovniku. Oddaja vloge pomeni, da se prijavitelj strinja s pogoji ter kriteriji razpisa.

Sredstva se podeljujejo enkrat letno do porabe finančnih sredstev sprejetega proračuna.

1. **POSTOPEK OBRAVNAVE VLOG IN ODOBRITVE VLOGE**
2. Odpiranje in pregled vlog:

Vloge se odpirajo po časovnem vrstnem redu prejetja. Odpiranje vlog ni javno in poteka obdobno, ko prispe primerno število prijav. Prispele vloge pregleda in strokovno oceni komisija, ki jo imenuje župan Občine Horjul.

1. Popolnost in dopolnitev vlog:

Vloga se šteje za popolno, če je izpolnjena na obrazcih razpisne dokumentacije, če je razumljiva in ima priložene vse potrebne priloge. Vlagatelje nepopolnih vlog se pisno pozove k dopolnitvi. Rok dopolnitve je 8 dni od prejema poziva za dopolnitev. Dopolnitve, prejete po navedenem roku se ne upoštevajo.

Popolne vloge se razvrstijo po datumu in uri prejetja. Pravočasno dopolnjene vloge se uvrstijo po vrstnem redu na seznam, glede na prejem dopolnitve. V primeru, da je v seznam popolnih vlog uvrščeno več vlog, kot je na voljo sredstev, se sredstva razdelijo popolnim vlogam na začetku seznama, glede na časovni vrstni red datuma in ure prejema in glede na razpoložljiva sredstva.

S sklepom se zavrže vloge:

* ki so prispele po zaključku razpisa,
* ki niso oddane na predpisani razpisni dokumentaciji,
* nepopolne vloge, ki jih v navedenem roku vlagatelj ne dopolni ali jih dopolni neustrezno,

S sklepom se zavrne vloge, ki:

* so neutemeljene,
* so vsebinsko neustrezne,
* ne izpolnjujejo pogojev za prijavo.

1. Obveščanje o izboru:

O dodelitvi sredstev, na predlog strokovne komisije, z odločbo odloči župan Občine Horjul. Izračun višine dodeljenih sredstev, namen in upravičeni stroški so navedeni v obrazložitvi odločbe. Vlagatelji bodo o izidu razpisa obveščeni najkasneje v 30-ih dneh po odpiranju vlog.

**8. ZAHTEVEK**

Na podlagi popolne vloge in podpisane pogodbe o sofinanciranju nakupa hišnega črpališča, bo Občina Horjul sofinancerski znesek nakazala na transakcijski račun upravičenca, najkasneje v roku 30 dni po podpisu.

1. **SPREMLJANJE NAMENSKE PORABE SREDSTEV**

Za namensko porabo proračunskih sredstev za nakup hišnega črpališča je na Občini Horjul zadolžena komisija, ki jo imenuje župan.

Upravičenec je dolžan vrniti nenamensko porabljena sredstva skupaj z zakonitimi zamudnimi obresti, ki se obračunavajo od dneva plačila upravičencu, do dneva vračila sredstev v primerih, če se ugotovi:

* da so bila dodeljena sredstva delno ali v celoti nenamensko porabljena,
* da je upravičenec za katerikoli namen pridobitve sredstev navajal neresnične podatke,
* če investicije, za katero je upravičenec pridobil sredstva, ni dokončal oziroma jo je končal v bistveno manjšem obsegu, kot je predvideval v prijavi na razpis,
* druge ugotovljene nepravilnosti pri uporabi sredstev.

1. **RAZPISNA DOKUMENTACIJA IN INFORMACIJE**

Razpisna dokumentacija je objavljena na občinski spletni strani www.horjul.si. Zainteresirani pa jo lahko tudi osebno prevzamejo v času uradnih ur na sedežu Občine Horjul, Občinski trg 1, 1354 Horjul. Dodatne informacije dobite preko e-naslova obcina@horjul.si ali po telefonu 01 759 11 20.

|  |  |  |
| --- | --- | --- |
| Številka: 354-0003/2025-3 |  | OBČINA HORJUL |
| Datum: 14. 2. 2025 |  | Župan |
|  |  | Janko Prebil l.r. |

**2. Razpisna dokumentacija:**

**VLOGA JR HIŠNA ČRPALIŠČA 2025**

1. **PODATKI O VLAGATELJU:**

|  |  |
| --- | --- |
| Ime in priimek vlagatelja: |  |
| Naslov (ulica/hišna št. ter poštna št./kraj): |  |
| Davčna številka: |  |
| EMŠO (fizična oseba): |  |
| Številka računa (TRR): |  |
| Banka, pri kateri je odprt TRR: |  |
| Telefon oziroma GSM vlagatelja: |  |
| e-naslov vlagatelja: |  |

1. **PODATKI O OBJEKTU:**

|  |  |
| --- | --- |
| Naslov: |  |
| Vrste objekta: |  |
| Katastrska občina in parcelna št.: |  |
| Leto izgradnje objekta: |  |
| Leto vgradnje hišnega črpališča: |  |

1. **PODATKI O ČRPALIŠČU ODPADNIH VOD:**

|  |  |
| --- | --- |
| Proizvajalec: |  |
| Tip: |  |
| Datum zagona hišnega črpališča: |  |

1. **RAČUN:**

|  |  |
| --- | --- |
| Račun št.:  (priloga kopije računa) |  |
| Datum plačila računa:  (priloga kopije potrdila o plačilu) |  |

Navedeni podatki bodo uporabljeni izključno za namen Javnega razpisa za subvencioniranje izgradnje in nakupa hišnih črpališč odpadnih voda na območju Občine Horjul v letu 2025.

|  |  |
| --- | --- |
| Datum: \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Podpis vlagatelja) |

**SEZNAM OBVEZNIH PRILOG, KI JIH MORA PREDLOŽITI VLAGATELJ OB PREDLOŽITVI VLOGE:**

* + 1. **Izjava vlagatelja** (Priloga 1).
    2. Kopija računa za nakup hišnega črpališča, iz katere je razvidno, da cena vključuje nakup hišnega črpališča. Priložiti je potrebno tudi **kopijo dokazila o plačilu**, kjer je razviden datum plačila računa (priloga 2).
    3. V kolikor parcela, na kateri se postavlja hišno črpališče, ni v lasti oziroma ni v celoti v lasti vlagatelja, je potrebno priložiti pisno **soglasje lastnika oziroma solastnika zemljišča** (Priloga 3).
    4. **Soglasje upravljavca kanalizacijskega sistema (JP VOKA SNAGA d.o.o.)** za vgradnjo hišnega črpališča kot dokazilo o priključitvi na kanalizacijsko omrežje (soglasje se pridobi po oddani vlogi za izdajo soglasja k priklopu) (priloga 4).
    5. Izpolnjen in parafiran **vzorec pogodbe** o subvencioniranju izgradnje in nakupa hišnega črpališča odpadnih voda (Priloga 5);
    6. **Pooblastilo** za vložitev vloge, s podpisom vseh lastnikov stavb, ki bodo uporabljali skupno hišno črpališče (samo za vloge, kjer se za več objektov z različnimi lastniki postavi skupno hišno črpališče) (Priloga 6);
    7. Podpisan **medsebojni dogovor** vseh uporabnikov hišnega črpališča, ki ni časovno omejen,iz katerega bo razvidna delitev stroškov vzdrževanja MKČN in oseba, ki bo zadolžena za upravljanje MKČN (samo za vloge, kjer se za več objektov z različnimi lastniki postavi skupna MKČN) (Priloga 7).

Za to stranjo priložite priloge po vrstnem redu.

*Priloga 1*

**IZJAVA VLAGATELJA**

**Izjavljam, da:**

1. sem seznanjen/-a z vsebino Javnega razpisa za sofinanciranje nakupa hišnih črpališč komunalnih odpadnih voda na območju občine Horjul za leto 2025 in razpisne dokumentacije ter da z njima brez kakršnih koli zadržkov v celoti soglašam,
2. so vsi v vlogi navedeni podatki popolni, točni in verodostojni,
3. sem seznanjen/-a s posledicami navajanja neresničnih podatkov v tej vlogi,
4. bodo dodeljena sredstva v celoti namensko porabljena,
5. se strinjam z vsemi določili vzorca pogodbe,
6. je objekt priključen na javno kanalizacijsko omrežje,
7. je ob zagonu hišnega črpališča ukinjena obstoječa greznica v skladu s pogoji izvajalca gospodarske javne službe,
8. je na tlačnem vodu iz hišnega črpališča vgrajen nepovratni ventil, ki preprečuje povraten tok fekalij iz javne kanalizacije,
9. se strinjam z načinom zbiranja in obdelave podatkov, ki se uporablja za izvajanje tega razpisa in z objavo osnovnih podatkov projekta za potrebe obveščanja javnosti o financiranju projektov s strani Občine Horjul,
10. nimam neporavnanih finančnih obveznosti do Občine Horjul in nisem v sodnem sporu z Občino Horjul ter pravne osebe,
11. za namen postavitve hišnega črpališča nisem pridobil drugih javnih sredstev.

|  |  |
| --- | --- |
| Datum: \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Podpis vlagatelja) |

*Priloga 2*

**KOPIJA RAČUNA IN DOKAZILA O PLAČILU**

Priložite **kopijo računa** za nakup hišnega črpališča, iz katere je razvidno, da cena vključuje nakup hišnega črpališča. Priložiti je potrebno tudi **kopijo dokazila o plačilu**, kjer je razviden datum plačila računa.

*Priloga 3*

**SOGLASJE LASTNIKA OZ. SOLASTIKA ZEMLJIŠČA**

**(v primeru, da vlagatelj ni lastnik oziroma da ni 100 % lastnik zemljišča)**

Spodaj podpisani/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

stanujoč/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

lastni-k/-ca oziroma solastni-k/-ca (ustrezno obkroži) parcele št. \_\_\_\_\_\_\_\_\_\_\_\_\_\_ , k.o. \_\_\_\_\_\_\_\_\_\_\_\_\_\_\_\_\_, soglašam, da \_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek vlagatelja) v skladu s prijavo na Javni razpis za sofinanciranje nakupa hišnih črpališč komunalnih odpadnih voda na območju občine Horjul za leto 2025, postavi hišno črpališče odpadnih voda na zgoraj navedenem zemljišču.

|  |  |
| --- | --- |
| Datum: \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Podpis lastni-ka/-ce oziroma solastni-ka/-ce) |

*Priloga 4*

**SOGLASJE JP VOKA SNAGA D.O.O.**

Priložite kopijo soglasja upravljavca kanalizacijskega sistema (JP VOKA SNAGA d.o.o.) za vgradnjo hišnega črpališča kot dokazilo o priključitvi na kanalizacijsko omrežje (soglasje se pridobi po oddani vlogi za izdajo soglasja k priklopu).

*Priloga 5*

**VZOREC POGODBE**

**Občina Horjul, Občinski trg 1, 1354 Horjul**, ki jo zastopa župan Janko Prebil, davčna št.: SI19084951, matična št.: 13312180000 (v nadaljevanju: Občina)

in

Ime in priimek\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

rojen/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, davčna št.\_\_\_\_\_\_\_\_\_\_\_\_\_\_\_\_\_\_\_\_\_\_

(v nadaljevanju: Upravičenec)

skleneta in dogovorita naslednjo

**POGODBO ŠT.** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**o sofinanciranju nakupa HIŠNEGA ČRPALIŠČA**

1. člen

Pogodbeni stranki uvodoma ugotavljata:

* da je Občina na občinski spletni strani www.horjul.si objavila Javni razpis za sofinanciranje hišnega črpališča (v nadaljevanju: črpališče) na območju Občine Horjul v letu 2025,
* da se je Upravičenec v roku prijavil na javni razpis za sofinanciranje nakupa črpališča, za kar se mu odobri sredstva.

1. člen

Pogodbeni stranki se s to pogodbo dogovorita, da Občina sofinancira nakup Upravičenčevega črpališča na način, kot to izhaja iz odločbe št. \_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_. Upravičenec v pritožbenem roku ni vložil pritožbe na odločbo, zato postane odločba z dnem \_\_\_\_\_\_\_\_\_\_\_\_\_\_\_ pravnomočna in dokončna.

1. člen

Občina na podlagi javnega razpisa za sofinanciranje nakupa črpališča ter prejete dokumentacije (in dopolnitev) upravičencu (ime, priimek, naslov) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , 1354 Horjul za nakup črpališča (lokacija naložbe: koordinate x in y ali parcelna št. in k.o.) \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v letu 2025 odobri sofinancerska sredstva v višini \_\_\_\_\_\_\_\_\_\_\_\_\_\_\_\_\_\_\_\_ EUR.

1. člen

Na podlagi odločbe št. \_\_\_\_\_\_\_\_\_\_\_ in podpisane pogodbe o sofinanciranju nakupa hišnega črpališča, bo Občina Horjul sofinancerski znesek nakazala na transakcijski račun upravičenca TRR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri banki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, v znesku \_\_\_\_\_\_\_\_\_\_ €, najkasneje v roku 30 dni po podpisu te pogodbe.

1. člen

Upravičenec se zavezuje, da bo sofinancerska sredstva za nakup črpališča po tej pogodbi porabil pod pogoji iz javnega razpisa, citiranega v prvi alineji 1. člena te pogodbe.

Upravičenec se zavezuje, da bo črpališče obratovalo skladno z navodili in predpisi ter da bo zagotavljal redno in izredno vzdrževanje črpališča.

1. člen

Upravičenec se zaveže, da bo Občini nemudoma vrnil sredstva iz 3. člena te pogodbe, skupaj z zakonskimi zamudnimi obrestmi, od prejema sredstev dalje, v primeru:

* nenamenske porabe sredstev,
* navedbe netočnih ali zavajajočih podatkov za katerikoli namen pridobitve sredstev nakupa črpališča,
* če investicije, za katero je upravičenec pridobil sredstva, ni dokončal oziroma jo je dokončal v bistveno manjšem obsegu, kot je predvideval v prijavi na razpis,
* neizpolnjevanja oziroma kršitve razpisnih in/ali pogodbenih obveznosti,
* drugih ugotovljenih nepravilnostih vezanih na javni razpis za sofinanciranje nakupa črpališča.

1. člen

Morebitne spore v zvezi z izvajanjem te pogodbe rešujeta pogodbeni stranki sporazumno. V kolikor spor ne bo rešljiv sporazumno, lahko vsaka pogodbena stranka sproži spor pri stvarno pristojnem sodišču po sedežu naročnika.

1. člen

Vse spremembe in dopolnitve te pogodbe se dogovorijo v obliki pisnih dodatkov k pogodbi.

1. člen

Pogodba stopi v veljavo, ko jo podpišeta obe pogodbeni stranki, in velja za leto 2025.

1. člen

Pogodba je sestavljena v treh (3) enakih izvodih, od katerih prejme Občina Horjul dva (2) izvoda in vlagatelj en (1) izvod.

|  |  |  |  |  |
| --- | --- | --- | --- | --- |
| Datum: | |  | Številka: 6710-0031/2024-3  Datum: | |
|  | |  |  | |
|  | |  |  | |
| VLAGATELJ |  | | | OBČINA HORJUL | |
|  |  | | | ŽUPAN | |
|  |  | | | Janko Prebil | |

*Priloga 6*

**POOBLASTILO ZA VLOŽITEV SKUPINSKE VLOGE ZA SKUPNO HIŠNO ČRPALIŠČE**

**(samo za vloge, kjer se za več objektov z različnimi lastniki postavi skupno črpališče).**

Spodaj podpisani/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, stanujoč/-a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, lastni-k/-ca oziroma solastni-k/-ca (ustrezno obkroži) stavbe na naslovu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki se nahaja na parceli št. \_\_\_\_\_\_\_\_\_\_\_\_\_\_\_\_\_\_\_\_\_ k.o.: \_\_\_\_\_\_\_\_\_\_\_\_\_\_\_\_\_\_\_\_\_, ki bo priključena na skupno črpališče na parceli št. \_\_\_\_\_\_\_\_\_\_\_\_\_\_\_\_\_\_\_\_\_ k.o.: \_\_\_\_\_\_\_\_\_\_\_\_\_\_\_\_\_\_\_\_\_, pooblaščam \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in priimek vložnika), da se v mojem imenu in na vložnikov račun prijavi na Javni razpis za sofinanciranje nakupa hišnih črpališč komunalnih odpadnih voda na območju Občine Horjul v letu 2025. S to izjavo potrjujem priklop preko skupnega črpališča na javno kanalizacijo ter prejem sredstev Občine Horjul za namen sofinanciranja nakupa hišnega črpališča za zgoraj navedeno stavbo.

Podpis lastni-ka/-ce oziroma solastni-ka/-ce:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priloga 7*

**MEDSEBOJNI DOGOVOR VSEH UPORABNIKOV HIŠNEGA ČRPALIŠČA**

Priložite podpisani medsebojni dogovor vseh uporabnikov hišnega črpališča, ki ni časovno omejen, iz katerega bo razvidna delitev stroškov vzdrževanja hišnega črpališča in oseba, ki bo zadolžena za upravljanje hišnega črpališča (samo za vloge, kjer se za več objektov z različnimi lastniki postavi skupno hišno črpališče).